Keskustelu:Seka-auto

message: Muistelen, että Pohjolan liikenne teki vielä 1980-luvulla seka-autokokeilun. Tässä kuvassa saattaa olla sama ajoneuvo Kajaanin kaupunginteatterin käytössä lempinimellä Röhveli.--Juha Kämäräinen 31. joulukuuta 2008 kello 21.13 (EET)
replies: text: Näin oli. Käytettiinkö sitä kuinka säännöllisesti...muistan hämärästi että Seurassa olisi ollut artikkeli autosta. Argus 31. joulukuuta 2008 kello 23.14 (EET)

text: Tekniikan maailmassa oli varmaan myös esittely.--Juha Kämäräinen 1. tammikuuta 2009 kello 13.09 (EET)

text: Alustan merkki on Scania ja vuosimalli 1983.--Juha Kämäräinen 9. tammikuuta 2009 kello 20.24 (EET)

text: Ja auto on muuten myynnissä: . Ilmoituksesta selviää ainakin auton speksejä, kuten valmistaja ja vuosimalli. Mistäköhän ihmeestä Juha Kämäräinen poimi tietonsa, vai onko Kajaanilaisilla ollut useampi Röhveli? --Sankarip (keskustelu) 11. tammikuuta 2009 kello 15.01 (EET)
replies: text: :Näitä onkin useampi. Minun tulkintani oli väärä. Tiedot koskevat tätä kapinetta, joka siis ei ole Röhveli, vaan joku muu: Scania sekajuna --Juha Kämäräinen 11. tammikuuta 2009 kello 21.11 (EET)
Vaan mikäs tämä on? Goldline 39. Ei näyttäisi olevan kovin vanha video, näitä on siis käytössä jossain? --Argus 11. tammikuuta 2009 kello 19.15 (EET)

text: Kyseinen auto on vielä käytössä Gold Line Oy:llä linjalla Rovaniemi-Sodankylä-Ivalo 84.249.28.227 16. kesäkuuta 2010 kello 18.28 (EEST)
Commonsissa on oma kategoria seka-autolle:Category:Bus and truck combinations--Juha Kämäräinen 11. tammikuuta 2009 kello 21.40 (EET)

message: Mielenkiintoinen osa tieliikennehistoriaa ja jotenkin sympaattisia ajoneuvoja nämä "sekajunat". Olisi kiva kuulla, millä tavoin artikkelia voisi kehittää eteenpäin.--Juha Kämäräinen 4. kesäkuuta 2011 kello 14.37 (EEST)
replies: text: Mielenkiintoinen tosiaan. Olen kuullut "sekajunista" mutta minulla ei ollut selvää käsitystä, millaisia ne ovat olleet. Nythän sekin selvisi. Minusta olisi hyvä, jos seka-autojen valmistushistoria ja liikennöinti olisivat erillään artikkelissa. Nythän siinä on ensiksi luku Suomesta, ja se käsittelee vain liikennettä, kun taas muita maita koskevassa osiossa on tietoja sekä valmistuksesta että liikennöinnistä. Olisi hyvä myös erottaa toisistaan, milloin seka-autoja on valmistettu suoraan, milloin taas muutettu kuorma-autoista.--Tanár 5. kesäkuuta 2011 kello 16.41 (EEST)
replies: text: :Tuo valmistamisen ja käytön erottelu on hyvä pointti. Minulla on se käsitys, että etenkin varhaiset seka-autot ovat olleet aika tavalla yksilöitä eikä valmistustietoja ole helppo löytää. Ehkä yksittäisiä mainintoja löytyy. Katsotaan onnistuuko näkökulmien jakaminen tuolta pohjalta vai tulisiko kokonaisuudesta pirstaleinen.--Juha Kämäräinen 6. kesäkuuta 2011 kello 18.34 (EEST)--Juha Kämäräinen 6. kesäkuuta 2011 kello 19.55 (EEST)

text: :Suomen autokoriteollisuuden historiikista (Kurkinen 2001: Suomen autokoriteollisuuden historia) näyttää löytyvän valmistajanäkökulmaa. Otetaanpa käyttöön.--Juha Kämäräinen 13. kesäkuuta 2011 kello 17.11 (EEST)

text: :Kurkisen pohjalta valmistusnäkökulmaa tarkasteltu ja ulkomaisia seka-autoja nettilähteillä tarkenneltu.--Juha Kämäräinen 13. kesäkuuta 2011 kello 20.21 (EEST)
replies: text: ::En löydä sisällöstä mitään mikä poikkeaisi omista tiedoistani. Lähteitä en voi tarkistaa, joten nojaan omaan yleistietooni ja käsityksiini. Muotoseikoista sen verran, että sulkeiden käyttöä voisi vähentää ja yhdistää maininnat mieluummin luontevasti tekstiin. Sitä on mielestäni turha mainita, että Autokori Oy:n nykyinen nimi on Delta Plan; suora wikilinkki Autokori Oy:stä Delta Planiin riittää. Suomalaisen linja-autokoriteollisuuden historian kuvioita ei ole tässä olennaista selvittää (vaikka se onkin sinänsä mielenkiintoinen kokonaisuus).

text: ::Kaiken kaikkiaan aika kattava läpileikkaus aiheesta lukuun ottamatta teknisiä tietoja. Kyseessä on ajoneuvotyypin esittely, joten mitään yksityiskohtaista on turha olettaa, mutta kaipaan jotain yleistä tietoa eri aikakausien seka-automalleista. Henkilöluvuista mainittiin jo jotain, mutta onko esimerkiksi Suomessa valmistetuista tyypeistä kantavuustietoja, akselilukuja ja sitä, poikkesivatko alustat jotenkin kuorma-automalleissa käytetyistä? Johdannossa sanotaan että seka-autot rakennettiin kuorma-autojen alustoille (tietääkseni jo tuolloin linja-autoja varten tarkoitetut alustat poikkesivat kuorma-autojen alustoista). Oliko seka-autoille kotimaassa muita valmistajia kuin Autokori Oy ja Suomen Autoteollisuus? Olet aika hyvin onnistunut kokoamaan mainintoja seka-autoista kirjallisuudessa. Ihan uteliaisuudesta kysyn, löysitkö viitteet jostain valmiiksi koottuina vai ovatko ne vain jääneet mieleesi kyseisiä kirjoja lukiessasi? :) --Gwafton 14. kesäkuuta 2011 kello 00.46 (EEST)
replies: text: :::Aloitan lopusta: Artikkelin sisältö on tulosta useista eri aikoina tehdyistä tiedonhauista, materiaaliin tutustumisesta ja prosessimaisesta kirjoittamisesta. Tuota alustakysymystä minun täytyy vielä tarkistaa, siis pitääkö kuorma-auton alustaa koskeva yleistys paikkaansa vai ei. Yksityiskohdat ovat hajallaan eri lähteissä ja monilta osin kadonneet tai vaatisivat uutta tutkimusta, joka ei Wikipediaan kuulu. Akseliluku on kuvien perusteella yleensä kaksi, kolmiakselisia on jokunen vasta uudemmissa kuvissa. Kantavuustietoja ei löydy kuin yksittäisiä. Valmistajista tekstissä tarkkaan ottaen sanotaan, että "autokoritehtaista suurimmat", tämä tieto on suoraan Kurkiselta eikä hänelläkään ole niitä lueteltuina. Kiitos hyvistä kommenteista!--Juha Kämäräinen 14. kesäkuuta 2011 kello 15.15 (EEST)
replies: text: ::::Ok. Jos aiheesta ei ole julkaistu mitään yhteenvetoa josta ilmenisi kantavuudet, kokohaarukkaa on sinne hankala lisätä ja voisi edellyttää mainitsemaasi uutta tutkimusta. Asiaa hankaloittaa se, että tuohon aikaan koritehtaat rakensivat korit lähinnä asiakastarpeen mukaan, eli alusta valittiin ja istumapaikkoja sovitettiin liikennöitsijän toiveiden mukaisesti. Tekstistä saa vaikutelman että olet pyrkinyt kaivamaan lähteet esiin niin hyvin kuin kynnelle kykenet. Wikipedian artikkelilta ei voi odottaa enemmän kuin saatavana olevan tiedon määrältä ja laadulta.

text: ::::Kuorma- ja linja-autojen alustojen ero oli mitoituksessa. Linja-autojen alustojen rungot olivat hiukan kevyempiä ja runkopalkkien väli leveämpi. Lisäksi vetopyörästön välityssuhde oli linja-autoissa pienempi. Jousituksessakin oli eroja. Voi olla että erot olivat vähäisiä vielä 1920- ja 1930-luvuilla, jolloin kuorma-autojen kantavuudet olivat melko pieniä. --Gwafton 15. kesäkuuta 2011 kello 00.48 (EEST)

text: Artikkeli käsittelee seka-autoja lähinnä Suomen näkökulmasta. Ehdottaisin erillisen artikkelin "seka-autoliikenne Suomessa" tms luomista ja tämän sisällön karsimista.--Olimar  15. kesäkuuta 2011 kello 01.03 (EEST)
replies: text: :Ymmärrän kyllä pointin ja kiitos kannustuksesta, mutta kunnollisen kansainvälisesti kattavan artikkelin tekeminen vaatisi vielä enemmän lisätutkimusta kuin yksityiskohtien tarkentaminen. Tietysti kansainväliset tiedonhaut alan tietokannoista voisivat olla kiinnostaviakin. Pelkkään liikenteeseen keskittyminen hajottaisi ilmiön kuvaa ja olisi todennäköisesti aika tylsä muille kuin liikenneharrastajille. Kehotan tutustumaan interwikinä oleviin muunkielisiin artikkeleihin, niin nämä vaikeudet ja kansainvälinen taso näkyy.--Juha Kämäräinen 15. kesäkuuta 2011 kello 18.36 (EEST)
replies: text: ::Joka tapauksessa lukijalle muodostuu kuva, että seka-autoja käytetään lähinnä Suomessa; siksi pitäisi luoda artikkeli "seka-autot Suomessa" tms, ja tämän sisältöä karsia siihen kuntoon, ettei aiheesta muodostu epäselvää kuvaa. Tähän painottuneeseen Suomen näkökulman ongelmaan löytyy myös korjausmalline (Malline:Korjattava/Suomi). Wikipedian ei kuitenkaan ole tarkoitus johtaa lukijaa harhaan antamalla olettaa, että jokin kansainvälinen asia koskisi käytännössä vain Suomea – vähän sama asia kuin laivaa koskevassa artikkelissa käsiteltäisiin vain Suomen laivoja. Voisin luoda artikkelin myös itse, mutta uskoisin että osaat muokata tämän aihepiirin artikkelia paremmin :).--Olimar  17. kesäkuuta 2011 kello 09.01 (EEST)
replies: text: :::Käsite seka-auto on paikallinen,samalla idealla toimivia autoja on muuallakin. Kannattaa katsoa kuinka paljon bussit kuljettavat tavaraa katolla esimerkiksi Afrikassa, Intiassa ja Etelä-Amerikassa. Jenkkien kouluautokin on kuorma-auton alustalle tehty halpabussi. Muistaakseni niin kauan kuin Postibussit kulkivat Lapissa,niin niissä oli koko takaosa tavaratilana. Minulle seka-auto termi oli uusi, mutta artikkeli yksilöi sen kohtuullisti. Laajempi näkökulma vaatisi oikeastaan edellä mainitsemieni asioiden huomioimista eli seka-auto on enemminkin ratkaisu logistiseen ongelmaan kuin tekninen ratkaisu.vilkapi 17. kesäkuuta 2011 kello 23.24 (EEST)
replies: text: ::::Mitenköhän tämä "seka-auto"-termi oikein rajautuu? Mutta mieltäisin kyllä nuo postibussit mukaan - ehkä omaksi alakappaleekseen. Kannattaa kuukkeloida myös "postbus". Uskaltauduin liittämään engl. artikkelin :en:truck bus tähän seka-autoon: liittyyköhän tarpeeksi kiinteästi asiaan... --Aulis Eskola 18. kesäkuuta 2011 kello 00.51 (EEST)
replies: text: :::::En-wikissä on hurjia busseja luokassa :en:Category:Types of buses, esim. :en:Splitter Tour Bus. Oliskohan näistä mistään kuulumaan luokkaan seka-auto? --Aulis Eskola 18. kesäkuuta 2011 kello 01.01 (EEST)

text: :::::Tässä seka-auton käsitteen kattavuudessa tullaan nyt semantiikan ja pragmatiikan alueelle. Kirjaimellisesti "seka-auto"-käsitettä/termiä ei taida tosiaan löytyä muualta kuin suomesta. Vastaavasti vain ruotsalaisille tulee mieleen kutsua kyseistä ajoneuvoa nimellä skvader (= mielikuvituseläin, "metso-jänis"). Australiassa termi on lainattu merenkulusta (passenger-freighter). Amerikanenglantiin luotiin uudissana bruck, jonka taustalta paljastuvat bus ja truck. Saksan "Kombinationsbus" viittaa jonkinlaiseen yhdistelmään, mutta ei kerro enempää. Jos oikein lähdetään erottelemaan, niin näitä ei saisi linkittää toisiinsa, kun termin tausta ja metafora on erilainen. Jokaisesta pitäisi kirjoittaa oma tynkänsä. Olen sitä mieltä, että näistä näkökulmavinoutumista huolimatta on järkevämpää pitää artikkeli laajempana kuin lähteä erottelemaan kansallisia variaatioita tai hakemaan näennäistä kansainvälistä yhteenvetoa, kun siihen ei yksinkertaisesti ole lähteiden puolesta eväitä. Yrittää tietenkin saa, mutta kevyesti ei kannata lähteä tekstiä karsimaan, jos ei ole vahvempaa tilalle aidosti kansainväliseltä pohjalta. En-wikin truck-bus ei ole seka-auto, se on pelkästään henkilöitä kuljettava kuorma-auto, jossa funktio on bussin, tekniikka kuorma-auton. Seka-auton, skvaderin ja bruckin funktio on näiden yhdistelmä.--Juha Kämäräinen 18. kesäkuuta 2011 kello 19.01 (EEST)
</div>
thread_title:  Arkistoitu vertaisarviointi 

message: Ehdotan lupaavaksi. Gopase+f 20. helmikuuta 2012 kello 18.05 (EET)
replies: text: Kannatan sellaiseksi.  --Gwafton 21. helmikuuta 2012 kello 01.41 (EET)
replies: text: : Kyl --Vnnen 22. helmikuuta 2012 kello 17.29 (EET)
replies: text: ::Merkitsen lupaavaksi.--Tanár 23. helmikuuta 2012 kello 22.42 (EET)
</div>
thread_title: Lupaava artikkeli -ehdotus